กลยุทธ์ลงทุนวันนี้ โบรกฯแนะ”สะสม”5หุ้นกลุ่มDomestic จับตางบฯQ2-สงครามการค้าสหรัฐ-จีน
กลยุทธ์ลงทุนวันนี้ โบรกฯแนะ"สะสม"5หุ้นกลุ่มDomestic จับตางบฯQ2-สงครามการค้าสหรัฐ-จีน
13 ก.ค. 2561

บล.เมย์แบงก์ กิมเอ็ง (ประเทศไทย) ระบุว่า คาดตลาดหุ้นจะแกว่งตัวในกรอบ พร้อมมูลค่าการซื้อขายที่ลดลง จนกว่าจะถึงช่วงการทำประชาพิจารณ์ประเด็นการเตรียมขึ้นภาษีนำเข้าสินค้าจากประเทศจีนครั้งที่ 3 ในช่วงปลายเดือนสิงหาคมนี้ อย่างไรก็ตามในระหว่างทางนี้ จับตาการหารือประชุมเพื่อร่วมเจรจาปัญหาครั้งนี้ โดยล่าสุดแม็กซิโกและยุโรปเตรียมเจรจาข้อตกลงการค้ากับสหรัฐ
ในขณะที่สภาสูงสหรัฐมีมติโหวตผ่านร่างด้วยคะแนนเสี่ยงสูงกว่า 88-11 เป้าหมายเพื่อต้องการให้มีบทบัญญัติการบริหารประเทศ หรือเรียกได้ว่าต้องการให้สภาเข้ามามีบทบาทเห็นชอบกับการสั่งการในบางครั้งของ Trump ถึงแม้การโหวตครั้งนี้อาจไม่มีผลต่อผลเรื่องสงครามการค้า แต่เป็นการแสดงถึงทีมงานทั้งส.ส และ.ส.ว.พรรค Republican เริ่มมีความเห็นขัดแย้งกับ Trump ซึ่งจะมีผลมากเนื่องจากในเดือนพฤศจิกายนนี้จะครบกำหนดการเลือกตั้งส.ส.สหรัฐอีกครั้ง  ซึ่งเราประเมินว่าประเด็นดังกล่าวจะส่งไม่มากก็น้อยต่อฐานเสียงของปธน. Trump
สำหรับสัปดาห์นี้ประเมินกรอบ SET บริเวณ 1,630+/- จุด โดยแนะจับตาการ Preview ผลประกอบการ 2Q18 พร้อมคงคำเลี่ยงการลงทุนกลุ่ม Commodity หันเข้าทยอยสะสมกลุ่ม Domestic อย่างก่อสร้าง (CK, STEC) กลุ่มธนาคาร BBL กลุ่มค้าปลีก BJC กลุ่มอสังหาฯ GOLD และสำหรับนักลงทุนระยะยาวคงคำแนะนำชะลอการลงทุนเพื่อรอความชัดเจนของประเด็นสงครามการค้าระหว่างสหรัฐ-จีน-ยุโรป